Norsk Sportsvogn Klubb

Norsk Sportsvogn Klubb er en klubb for sportslige biler, etablert i 1977. Klubben arrangerer månedlige medlemsmøter, samt det årlige treffet Vårmønstring, som finner sted i første halvdel av mai.

Opprinnelsen til klubben startet i begynnelsen av 1970-tallet i form av et register for Triumph TR. Det var Morten Larsen som etablerte registeret som fikk navnet Norsk TR-register. Morten Larsen inviterte eiere av Triumph TR til treff om sommeren, og etter hvert også møttes bilenes eiere også om vinteren. Flere bilentusiaster fattet interesse for medlemsmøtene, noe som førte til at også eiere av andre bilmerker ble med på treffene. I 1974 ble Morten Larsen en mann som het Olav Helge. De to ble enige om å kalle inn til et stortreff for alle sportsvogner. Dette var i 1975, og datoen for møtet ble satt til september. Det ble trykket opp lapper som ble delt ut til alt man kom over av sportsvogner. Møtet fant sted der Norsk TR-register vanligvis møttes; Rodeløkken kafé på Bygdø.

Sportsvognstreffet var en suksess, og Morten og Olav bestemte seg for at våren var den rette tiden for et slikt, årlig treff. De bestemte seg for å kalle det «Vårmønstringen», og gjentok innkallingen til mai 1976. Oppmøtet var over all forventning, og medlemsmøtene den sommeren og påfølgende vinter var mer enn disse to initiativtagerne klarte å mestre alene. Dessuten var bilmerket Triumph TR nå i sterkt mindretall. Det ble derfor innkalt til et møte i et kjellerlokale på Henie Onstad Kunstsenter i Bærum for å drøfte opprettelsen av en klubb for sportsvogner i Norge.

Under møtet kom det frem at stemningen for en slik klubb var stor. Morten og Olav foreslo å kalle klubben for Norsk Sportsvogn Klubb og at det skulle nedsettes et interimstyre. Dette ble enstemmig vedtatt, og klubben var et faktum. Formann for interimstyret var Morten Larsen. Fortsettelse følger.

Eksterne lenker 
 
 

Norske organisasjoner
Organisasjoner etablert i 1977